Skin Diamond

She ben-aghteyr, craishteyder, arraneyder, screeudeyr arrane, as ben-aghteyr pornograafagh ee **Raylin Joy Christensen**  (ruggit er 18 Toshiaght Arree 1987), ta mie er enney chammah fo'n ennym keirdey **Skin Diamond**.

Dirree Joy as y phornograafaght 'sy vlein 2016 dy lhiantyn anaaseyn elley lheid as screeudeyrys arrane as y cloie ard-stroo.

## Bea lhea
Va Joy ruggit er 18 Toshiaght Arree 1987 ayns Ventura, California, ny Steatyn Unnaneysit agh v'ee troggit ayns Dùn Phàrlain, Nalbin raad va e paarantyn gobbraghey myr sushtallee. T'ee jeh sluight Eetoipagh, Danvargagh, Sheckagh, Slovackagh, Polynnagh, Ungaaragh, as Germaanagh.

## Coorse bea

Ghow Joy toshiaght rish e coorse bea myr craishteyder caghlaaee as ee shassoo son GodsGirls, roish my ren ee sheeyney magh ayns ellyn mannakeenagh as 'sy chraishtey feddish da fotografeeyn 'syn Oarpey as ayns ny Steatyn Unnaneysit. Hayrn e tuarastyl gyn cosoylaght tastey veih caghlaa mooar sorçhyn dy fotografeeyn.

'Sy vlein 2009, hass ee er coodagh ''Bizarre'' as chossyn ee y chied chohirrey "Cover Girl Search" oc, as v'ee fo-screeuit lesh y jantys craishtee Girl Management ayns Lunnin. 'Sy vlein cheddi, hie ee stiagh ayns çhynskyl ny filmyn da sleih aasit as chloie ee e kied reayrtyssyn marish Joanna Angel as James Deen son Burning Angel.

'Sy vlein 2011, hass ee ayns faghtys reaghee da'n earishlioar *[[i-D]]* 'sy chlou "The Exhibitionist Issue No. 312" as ee ceau Louis Vuitton as American Apparel.

Hass Joy da'n ellyneyr lioaryn scheim aitt David Mack 'sy vlein 2011, as v'ee er ny taishbyney myr Echo 'sy vynstraih Marvel Comics **.

Ren Joy eab cloie 'sy çhynskyl kiaullee da'n chied cheayrt lesh yn arrane as y feeshan kiaullee "Sex in a Slaughter House". as yn arrane shen er ny screeu lhee myr ayrn jeh reayrtys son Brazzers.

Va Joy currit stiagh er y rolley "The Dirty Dozen: Porn's Most Popular Stars" lesh CNBC ayns ny bleeantyn 2014, 2015, as 2016. Chammah's shen, chloie Joy (marish Allie Haze) ayns feeshan kiaull da'n ellyneyr recortyssee hip hop Americaanagh B.o.B, 'syn arrane "John Doe" echey, ta taishbyney Priscilla Renea chammah.

Va *[[Penthouse (earishlioar)|Penthouse]]* Pet of the Month son Jerrey Souree 2014 bronnit er Joy. Y vlein cheddin, ren ee e kied çheet-magh myr stiureyder lesh y fillym *[[Skin Diamond's Dollhouse]]* son Deviant Entertainment.

'Sy vlein 2015, va Joy enmyssit 'sy nah ynnyd ayns ''Penthouse'' Pet of the Year.

Chloie Joy e fillym pornograafagh jerrinagh 'sy vlein 2016 as lurg shen hie ee geiyrt er cloie ard-stroo as goaill arrane dy slane-emshiragh, as lurg shen v'ee reiht dy chloie paart Dylan Quinn ayns *[[Submission (straih hellveeish)|Submission]]*, straih er Showtime ta ronsaghey cooishyn BDSM. Ec y traa cheddin, ren ee launshey e shalee kiaull lesh skeaylley magh e kied hingyl as feeshan kiaullee oikoil ("Fire" er ny ghientyn lesh Ben Cole) fo'n ennym kiart eck, "Raylin Joy". Hass ee rish tammylt beg da Dechristo Studios 'sy vlein 2019 ayns glackey da'n earishlioar *Penthouse*

Ayns Averil 2020, va Joy as un ven-aghteyr ny eear-ven-aghteyr jeig cloie ayns feeshan kiaull da'n arrane "Still Be Friends" lesh G-Eazy.

Veih'n vlein 2024, she Joy yn ard-arraneyder da'n chiaraid reggae&ndash;punk The Calamatix.

## Bea phersoonagh
She Rodd Christensen, aghteyr ard-ghooagh 'sy Reeriaght Unnaneysit, ayr Joy. Eddyr ny bleeantyn 2002 as 2005, chloie eh ayns *[[Balamory]]* ayns paart Spencer, peinteyr as kiaulleyder. Ta daa howlley crackan 'syn imleig, fer 'sy towl stroanney jesh, as fer 'sy daa heeint eck. Chammah's shen, t'ee mie er enney kyndagh rish y vaarey fuilt er lheh eck lesh un çheu baarit; kyndagh rish shen, t'ee er ny ve taishbynit 'sy cholloo "Beauty Showdown" 'syn earishlioar *[[Cosmopolitan (earishlioar)|Cosmopolitan]]*. Tra hie ee stiagh ayns çhynskyl ny filmyn da sleih aasit, va daah bane-yiarg er y folt eck. T'ee daa-cheintyssagh rere keintyssaght.

## Scannaneaght
### Çhellveeish

## Jysk-oaylleeaght
### Singylyn
* 2016: Fire
* 2016: All Night
* 2016: Feel Me
* 2016: Karma
* 2016: Sunny Grey
* 2017: Wet Dreams
* 2017: Freak

## Aundyryn

## Imraaghyn

## Kianglaghyn magh

* 
* https://www.raylinjoy.com
* 
* 
*